section_heading: Snimanje
paragraph_text: U rujnu 2013. godine Larry Fong pridružio se filmskoj ekipi kao snimatelj nakon što je već radio sa Zackom Snyderom na filmovima 300, Watchmen i Sucker Punch. Snimanje filma započelo je 19. listopada 2013. godine u East Los Angeles Collegeu kako bi se snimila utakmica američkog nogometa između Gotham City Universityja i njihovih suparnika Metropolis State Universityja.